CELEX: 32022D0013
Language: fi
Date: 2021-12-02 00:00:00
Title: Neuvoston päätös (EU) 2022/13, annettu 2 päivänä joulukuuta 2021, Välimeren merellisen ympäristön ja rannikkoalueiden suojelemista koskevan yleissopimuksen (Barcelonan yleissopimus) ja sen pöytäkirjojen sopimuspuolten 22. kokouksessa Euroopan unionin puolesta otettavasta kannasta päätökseen hyväksyä Välimeren suojelemisesta maalta peräisin olevalta ja maalla tapahtuvan toiminnan aiheuttamalta pilaantumiselta tehdyn pöytäkirjan (LBS-pöytäkirja) 15 artiklan puitteissa muutoksia Välimeren meriroskan hallintaa koskevaan alueelliseen suunnitelmaan

7.1.2022   
               
               
                  FI
               
               
                  Euroopan unionin virallinen lehti
               
               
                  L 4/12
               
            
         NEUVOSTON PÄÄTÖS (EU) 2022/13,
         annettu 2 päivänä joulukuuta 2021,
         Välimeren merellisen ympäristön ja rannikkoalueiden suojelemista koskevan yleissopimuksen (Barcelonan yleissopimus) ja sen pöytäkirjojen sopimuspuolten 22. kokouksessa Euroopan unionin puolesta otettavasta kannasta päätökseen hyväksyä Välimeren suojelemisesta maalta peräisin olevalta ja maalla tapahtuvan toiminnan aiheuttamalta pilaantumiselta tehdyn pöytäkirjan (LBS-pöytäkirja) 15 artiklan puitteissa muutoksia Välimeren meriroskan hallintaa koskevaan alueelliseen suunnitelmaan
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 192 artiklan 1 kohdan yhdessä sen 218 artiklan 9 kohdan kanssa,
         ottaa huomioon Euroopan komission ehdotuksen,
         sekä katsoo seuraavaa:
         
                     (1)
                  
                  
                     Unioni teki Välimeren merellisen ympäristön ja rannikkoalueiden suojelemista koskevan yleissopimuksen, jäljempänä ’Barcelonan yleissopimus’, muutetun pöytäkirjan Välimeren suojelemisesta maalta peräisin olevalta ja maalla tapahtuvan toiminnan aiheuttamalta pilaantumiselta, jäljempänä ’LBS-pöytäkirja’, neuvoston päätöksellä 1999/801/EY (1), ja se tuli voimaan 11 päivänä toukokuuta 2008.
                  
               
                     (2)
                  
                  
                     LBS-pöytäkirjan 15 artiklan 1 kohdan mukaan Barcelonan yleissopimuksen ja sen pöytäkirjojen sopimuspuolten kokous hyväksyy alueellisia toimintasuunnitelmia, joihin sisältyy toimenpiteitä ja aikatauluja niiden täytäntöönpanemiseksi.
                  
               
                     (3)
                  
                  
                     Barcelonan yleissopimuksen ja sen pöytäkirjojen sopimuspuolten odotetaan hyväksyvän 7–10 päivänä joulukuuta 2021 pidettävässä 22. kokouksessaan LBS-pöytäkirjan 15 artiklan puitteissa päätöksen, jäljempänä ’sopimuspuolten päätös’, muutoksista Välimeren meriroskan hallintaa koskevaan alueelliseen suunnitelmaan, jäljempänä ’alueellinen suunnitelma’. Sopimuspuolten päätöksessä annetaan uusia määritelmiä ja laajennetaan toimenpiteiden soveltamisalaa neljällä keskeisellä alalla (taloudelliset välineet, muovien kiertotalous sekä merten roskaantumisen maalla sijaitsevat lähteet ja merten roskaantumisen merellä sijaitsevat lähteet).
                  
               
                     (4)
                  
                  
                     Sopimuspuolten päätös koskee ympäristönsuojelua, joka kuuluu perussopimuksen 4 artiklan 2 kohdan e alakohdan mukaisesti unionin ja sen jäsenvaltioiden jaetun toimivallan piiriin. Sopimuspuolten päätös ei koske alaa, joka kuuluu suurelta osin unionin sääntöjen soveltamisalaan tällaisen suojelun osalta. Unioni ei aio hyödyntää mahdollisuutta käyttää ulkoista toimivaltaansa sopimuspuolten päätöksen piiriin kuuluvilla aloilla, joilla sen toimivaltaa ei ole toistaiseksi käytetty sisäisesti.
                  
               
                     (5)
                  
                  
                     On aiheellista vahvistaa Barcelonan yleissopimuksen ja sen pöytäkirjojen sopimuspuolten kokouksessa unionin puolesta otettava kanta, koska sopimuspuolten päätös koskee muutoksia alueelliseen suunnitelmaan, jotka tulevat sitomaan unionia LBS-pöytäkirjan 15 artiklan 3 kohdan mukaan.
                  
               
                     (6)
                  
                  
                     Koska suunnitellut muutokset alueelliseen suunnitelmaan vastaavat unionin tavoitetta vähentää saastumista ja parantavat ympäristönsuojelua, unionin olisi puollettava sopimuspuolten päätöksen hyväksymistä,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Barcelonan yleissopimuksen ja sen pöytäkirjojen sopimuspuolten 22. kokouksessa unionin puolesta otettava kanta on puoltaa päätöstä hyväksyä Välimeren suojelemisesta maalta peräisin olevalta ja maalla tapahtuvan toiminnan aiheuttamalta pilaantumiselta tehdyn pöytäkirjan 15 artiklan puitteissa muutoksia Välimeren meriroskan hallintaa koskevaan alueelliseen suunnitelmaan.
         
         
            2 artikla
            Unionin edustajat voivat jäsenvaltioita kuullen sopia 1 artiklassa tarkoitetun kannan tarkentamisesta Barcelonan yleissopimuksen ja sen pöytäkirjojen sopimuspuolten 22. kokouksessa tapahtuvan kehityksen valossa paikalla järjestettävien koordinointikokousten aikana ilman uutta neuvoston päätöstä.
         
         
            3 artikla
            Tämä päätös tulee voimaan päivänä, jona se hyväksytään.
         
         
            Tehty Brysselissä 2 päivänä joulukuuta 2021.
            
               
                  Neuvoston puolesta
               
               
                  Puheenjohtaja
               
               J. VRTOVEC
            
         
         
            (1)  Neuvoston päätös 1999/801/EY, tehty 22 päivänä lokakuuta 1999, Välimeren suojelemista maalta peräisin olevalta pilaantumiselta koskevaan pöytäkirjaan tehtyjen muutosten hyväksymisestä (Barcelonan yleissopimus) (EYVL L 322, 14.12.1999, s. 18).